### Само методът на Христос В един често цитиран параграф Елън Уайт обобщава действията на Исус за достигане и спасяване на човеците (виж също Матей 9:35,36). „Само методът на Христос ще донесе истински успех за евангелизиране на хората. Спасителят отива при тях с желанието да им стори добро. Той проявява състрадание, удовлетворява нуждите им и спечелва тяхното доверие. Тогава им заповядва: „Върви след Мен“ (Уайт, Е. По стъпките на великия Лекар. Изд. „Нов живот“, София, 1998. С. 106). Нека да направим анализ на тези думи. 1. Исус отива при тях с желанието да им стори добро (създава контакти). 2. Той проявява състрадание (създава близки връзки). 3. Удовлетворява нуждите им (това също създава близки връзки). 4. Когато се съчетаят първият, вторият и третият елемент, Той спечелва доверието на хората. 5. Тогава им заповядва: „Върви след Мен!“ (да станат ученици). Тук виждаме един цялостен модел на евангелизиране. Този метод на служене ще ни ръководи за по-пълното прогласяване на евангелието. Исус не отделя социалните аспекти (1-ва до 4-та точка) от поканата да Го следват (номер 5) и ние също не трябва да го правим. Всички стъпки заедно ще ни донесат „истински успех“. Този урок ще разгледа първата стъпка от метода на Исус. Уроци 7 до 11 ще обърнат внимание на останалите. Какво ни казват следните стихове за Божия Син, Който идва при нас? Матей 1:22,23; Йоан 1:14. Всички ние сме дълбоко наранени и увредени от греха. Но всичко, което се е объркало в света заради него, се коригира чрез процеса на примиряване между Бога и човека с помощта на цялото Исусовото служене чрез въплъщението. Той е загрижен и желае доброто на отделния човек, както и на цялата човешка раса, като служи дори на тези, които в онази култура са смятани за „най-лошите“. Разсъждавайте върху следната изумителна истина, че Този, Който е създал сътворените неща ( Йоан 1:3) – Исус, поема върху Себе Си човешка плът и в тази плът се приближава до грешното човечество и му служи. Как тази невероятна истина, така изпълнена с надежда, влияе върху начина, по който се смесваме с другите и им служим? Подкрепете бъдещи разработки чрез своето дарение.